Kristoffersen på femteplass - med i pallkampen
Kristoffersen åpnet bra i den relativt korte løypen i Madonna di Campiglio i kveld. Han fikk imidlertid mer trøbbel i mellompartiet, og tapte hundredeler til Hirscher. Vel i mål ble Krisoffersen klokket inn omtrent halvsekundet bak den råsterke østerrikeren, og nordmannen ligger på femteplass før finaleomgangen skal kjøres. Det er ingen umulig oppgave å klatre helt til topps - men 49 hundredeler opp til slalåmgiganten Hirscher er ganske mye. Kristoffersen har imidlertid bare 12 hundredeler opp til italienske Manfred Mölgg, som ligger på en foreløpig tredjeplass. Finaleomgangen i slalåm starter klokken 20.45. Du kan følge den LIVE her, eller på NRK.Kristoffersen har mange gode minner fra kveldens slalåmbakke i italienske Madonna di Campiglo. Han vant der i 2015, og gjentok triumfen i fjor. Det betyr at dersom han greier å kjøre seg opp på øverste pallplass i kveld, vil han ta en grusomt sterk trippel i førjulsrennet. Stevnet Skiforbundet for 15 mill: Slik blir Kristoffersen-saken avgjort Kristoffersen har ennå til gode å vinne denne vinteren, men har sikret seg en rekke andreplasser. Både i finske Levi, Beaver Creek, Val d'Isere og Alta Badia har han vært på pallen. Sjekk bare plasseringsrekken så langt denne sesongen: 2-2-5-2-2-2. Disse plasseringene sørger for at han leder totalcupen, med 445 poeng. Hirscher er mannen som følger bak, med 434, før både Aksel Lund Svindal og Kjetil Jansrud kommer hakk i hæl. Sett denne? Aamodt roser totalcupleder KristoffersenSebastian Foss Solevåg leverte også et meget godt løp i kveld. Han kjørte bra både i starten og i mellompartiet, men det var avslutningen det virkelig luktet svidd av. Solevåg leverte nest beste tid i bunn av bakken, kun ledende Hirscher hadde kjørt bedre. Solevåg ligger på en foreløpig åttendeplass etter førsteomgang. Også Leif Kristian Nestvold-Haugen ligger an til å få kjøre finaleomgangen. Husker du? Kristoffersens «worst case»-scenario: Bli svensk Henrik Kristoffersen har bygget muskler foran sesongen. Sjekk hvordan:
Erkerivalen Marcel Hirscher (28) kjørte best av alle, men Henrik Kristoffersen (23) er på skuddhold av pallen før finaleomgangen i kveldens slalåmrenn.